Esmaspäeval süttis Räpina vallas Vareste külas hooletult maha visatud kustutamata suitsukonist metsaalune.
15. mail kell 14.30 teatati, et Räpina vallas Vareste külas süttis kulu ja metsaalune pinnas ning oksahunnik. Elanikud piirasid tuld kastekannudega kustutades.
Päästjatel õnnestus põlengualale päästeautoga ligi saada ning kahest küljest veejugadega rünnates saadi tulekahjule kohe piir peale. Päästetöö juhi andmetel süttis tulekahju hooletult maha visatud kustutamata suitsukonist.
Päästjad hoiatavad, et kuivas looduses tuleb lahtise tulega olla äärmiselt ettevaatlik. Väiksemastki sädemest võib tekkida ulatuslik tulekahju, mille hävib elusloodus ja vara.
Kell 20.04 käisid päästjad Kanepi vallas Krüüdneri külas kustutamas alajaama juures süttinud väikest kulupõlengut.
Kell 21.40 teatati, et Räpina vallas Jõepera külas põleb elektriliini alla kulu. Päästjate saabudes oli liinide vahel näha kaarleeki ja tuld. Kulu olid möödasõitjad okstega juba kustutanud. Rikke kõrvaldamiseks saabusid kohale elektrikud.